《年周花甲勉赋四律 其四》
清代·陈毓瑞

猥荷齐张厕荐贤，轮蹄憔悴历幽燕。勉酬先志缘收族，忝任民佣敢爱钱。

谱以编年凭腹稿，家无恒产赖心田。满园春色饶生意，自寿诗成急就篇。

作者简介：字唯生，屡困场屋，大小试均不售，援例以府经历分发直隶，旋捐升知县。工于讯鞫。历充天津地方审判厅民庭庭长，检察厅检察长，江阴地方检察厅检察长。民国四年保免县知事试验审查合格，仍分省直隶。历任乐亭、阜平、丰润、宁、晋等县知事。廉干有为，勤恤民隐，年六十馀卒。著有读史管见、一斋格言、一斋年谱。